ཕྱི་ལོ་༼༢༠༠༥༽ལོར་དགེ་བཤེས་བསྟན་འཛིན་དབང་རྒྱལ་གྱིས་བཙུགས་པའི་བོན་ཚོགས་ལིག་མི་རྐྱ་སོགས་བོན་གྱི་ཚོགས་སྡེ་ཁག་ཅིག་གིས་རེ་བསྐུལ་གདན་ཞུས་ལྟར་ཕྱི་ཟླ་གསུམ་པ་ནས་བཟུང་སྟེ་ཟླ་བ་གསུམ་རིང་ཨ་རིའི་གྲོང་ཁྱེར་ཁག་ཅིག་ལ་ཕེབས།སྐབས་དེར་ཨ་རིའི་མཐོ་སློབ་ཁག་ཅིག་ལ་བོན་གྱི་ལོ་རྒྱུས་ཀྱིས་མཚོན་པའི་ནང་སེམས་ཀྱི་ཉམས་ལེན་ལ་བརྟེན་ནས་སེམས་ཞི་བདེ་བཟོ་ཐབས་སོགས་ཀྱི་སྐོར་ལ་ཡང་བཀའ་སློབ་ཟབ་རྒྱས་གནང་།དེ་ནས་ཕྱི་ཟླ་དྲུག་པའི་ནང་ཧྥ་རན་སིར་གཏན་གཞི་བྱས་པའི་རྫོགས་ཆེན་བསམ་གཏན་གླིང་དང་དེ་བཞིན་ནུབ་ཕྱོགས་ཀྱི་རྒྱལ་ཁབ་ཅིག་ལ་བོན་ཕྱོགས་ཀྱི་བཀའ་ཁྲིད་ཆེད་དུ་ཕེབས།